
Radio postaja Novska
Izvješće o radu za 2025. godinu

RADIO POSTAJA NOVSKA D.O.O.
ADALBERTA KNOPPA 1

44330 NOVSKA

OIB: 29704936502
Novska, lipanj 2026.
1. OSNOVNI PODACI O TRGOVAČKOM DRUŠTVU
Sjedište trgovačkog društva RADIO POSTAJA NOVSKA D.O.O. (u daljnjem tekstu: “Društvo”) nalazi se na adresi ADALBERTA KNOPPA 1, 44330 NOVSKA, u općini Novska, županija SISAČKO-MOSLAVAČKA, OIB: 29704936502. Ovlaštena osoba za zastupanje je Maja Fabek. Matični broj (MB), dodijeljen od DZS-a, je 1176773, a matični broj subjekta (MBS), dodijeljen od nadležnog trgovačkog suda, je 80047995.

Društvo je Privatno od osnivanja, a sukladno članku 5. ZoR-a Društvo je razvrstano u kategoriju Mikro poduzetnik. Društvo sastavlja financijske izvještaje primjenom HSFI računovodstvenih standarda. Kapital Društva je 100,00 % domaći te 0,00 % strani.

Temeljem Obavijesti o razvrstavanju poslovnog subjekta prema Nacionalnoj klasifikaciji djelatnosti, koju je izdao Državni zavod za statistiku Zagreb, osnovna djelatnost, odnosno predmet poslovanja Društva je emitiranje radijskog programa i distribucija audio sadržaja. Status autonomnosti Društva: Autonomno društvo, nije bilo član grupe u izvještajnom razdoblju.

Prosječan broj zaposlenih tijekom prethodne godine bio je 3, a prosječan broj zaposlenih tijekom tekuće 2025. godine je 4 zaposlenih.

U 2024. godini Društvo je poslovalo 12 mjeseci, a u 2025. godini 12 mjeseci.

Radio postaja Novska d.o.o. registrirana je za obavljanje radijske i izdavačke djelatnosti. Osnivači/članovi društva su:

· Grad Novska u većinskom vlasništvu od 93,3%,

· Novokom d.o.o. s udjelom od 2,2% te

· mali udjelničari s 4,5%.

Temeljni kapital društva iznosi 42.420,00 EUR.
Godišnji financijski izvještaji Društva sastavljeni su za razdoblje 01.01.2025. do 31.12.2025. godine.

Osnovni cilj Radio postaje Novska je informiranje javnosti o relevantnim političkim, društvenim, kulturnim, turističkim, sportskim i drugim događanjima s fokusom na područje grada Novske ali i drugih područja.  Radijski program se emitira 24 sata dnevno, 7 dana u tjednu, a sastoji se od različitih programskih kategorija. Riječ je o pojedinim skupinama sadržaja koje se sastoje od istovrsnih emisija, s obzirom na sadržaj, ulogu i način obrade tema. Kategorije programa koje je odredilo Vijeće za elektroničke medije, a emitiraju se u programu Radio postaje Novska su: informativni program, zabavni program, glazbeni program, obrazovni i program za djecu i mlade, umjetnost i kultura te sportski program. Radio postaja Novska je medijski pokrovitelj brojnih manifestacija iz područja kulture, sporta, humanitarnog rada, dobrotvornih akcija te drugih događaja od općeg značaja.

Tijekom 2025. godine održano je tri redovne sjednice Skupštine Radio postaje Novska (8. svibnja, 23. lipnja i 16. rujna 2025. godine).
Sjednica Skupštine Radio postaje Novska je održana 23. lipnja 2025.,  kada je prihvaćeno Izvješće o radu za i poslovanju te financijski izvještaji za 2024. godinu.
2. PROGRAM
U nastavku slijedi popis emisija koje su emitirane tijekom 2025. godine

	EMISIJA /PROG. SEGMENT
	KATEGORIJA PROGRAMA
	KRATAK OPIS EMISIJE

	VIJESTI U 8 I 10
	INFORMATIVNI
	Pregled novosti s lokalnog područja, ali i državne razine

	SREDIŠNJE VIJESTI RPN-a

U 14 I 17h
	INFORMATIVNI
	Središnja informativna emisija s dnevnim novostima iz lokalne zajednice

	DOBAR DAN NOVSKA
	INFORMATIVNI
	Emisija informativnog karaktera o aktualnostima, najavama događaja, reportaže

	U DRUŠTVU S GRADONAČELNIKOM/

GOSPODARSKE MINUTE
	INFORMATIVNI
	U društvu s gradonačelnikom gostuje gradonačelnik grada Novske ili pročelnici, Gospodarske minute je emisija s pregledom najvažnijih gospodarskih vijesti

	SERVISNE INFORMACIJE, PROGNOZA, BIOPROGNOZA
	INFORMATIVNI
	Informacije o stanju na cestama,, izvanrednim uvjetima, prohodnosti cesta, prognoza vremenskih uvjeta, bioprognoza

	TEMA DANA
	INFORMATIVNI
	Emisija s određenom temom koja je aktualna

	OBAVIJESTI
	INFORMATIVNI
	Kratke informacije o događajima, te obavijesti pravnih osoba

	VIJESTI MEDIA SERVISA
	INFORMATIVNI
	Vijesti s državne razine

	TAMBURAŠKA TOP LISTA
	ZABAVNI
	Tamburaški hitovi u top ljestvici

	TOP LISTA 15+15
	ZABAVNI
	Pregled domaćih i stranih hitova u top listi

	GLAZBENE VIJESTI
	ZABAVNI
	Informacije iz svijeta glazbe, najave koncerata, informacije o izvođačima, obilježavanje važnih datuma u svijetu glazbe

	ZABAVNO-GLAZBENI PROGRAM SLUŠAONICA
	ZABAVNI
	Novosti sa estrade, gostovanja izvođača zabavne glazbe, nagradne igre

	VEČER TAMBURICE NA RPN-U
	ZABAVNI
	Tamburaški glazbeni program

	GLAZBENI VREMEPLOV
	ZABAVNI
	Prisjećanje na najuspješnije pjesme, albume, koncerte uz bezvremenske hitove

	LAGANINI
	ZABAVNI
	Glazba, najave događaja, zanimljivosti, nagradne igre

	VJEČNE MELODIJE
	ZABAVNI
	Zabavna emisija s domaćom i stranom glazbom evergreena

	ZVUCI MEDITERANA
	ZABAVNI
	Emisija s mediteranskom glazbom

	NAFTALINA
	ZABAVNI
	Glazbena emisija sa starim melodijama

	NE MOŽE NITKO PROTIV NAS
	OBRAZOVNI
	Ne može nitko protiv nas – emisija u suradnji s braniteljskim udrugama, braniteljima i vrednotama Domovinskog rata

	BOGATSTVO RAZLIČITOSTI
	OBRAZOVNI
	Emisija o ravnopravnosti spolova, jednakim mogućnostima muškaraca i žena, osobama s invaliditetom i treće životne dobi, istaknutim pojedincima s područja grada Novske

	LJEPOTA I ZDRAVLJE
	OBRAZOVNI
	Emisija edukativnog sadržaja koja na zanimljiv način obrađuje teme zdravlja i ljepote

	VREMEPLOV
	OBRAZOVNI
	Kratke informacije iz društvenog, gospodarskog, političkog, kulturnog područja

	SRIJEDOM U DRUŠTVU S KNJIGOM
	KULTURNI
	Emisija iz kulture s predstavljanjem knjiga

	VJERSKO OBZORJE
	VJERSKI
	Emisija iz duhovnog i vjerskog života, s informacijama iz novljanskih župa


3. DJELATNICI
U skladu s Pravilnikom o sistematizaciji radnih mjesta, radijsku redakciju čini 5 zaposlenih osoba:

· Direktorica - Maja Fabek 
· Voditeljica marketinga - Irena Kovačević

· Urednik informativnog programa i glavni urednik novina - Željko Dolgoš

· Radijska spikerica i novinarka – voditeljica kulturnog i edukativnog programa i novinar Novljanskog vjesnika  – Marina Grdur Milutinović
· Djelatnica na ugovoru o dodatnom radu – Nikolina Gunjević
4. FOND ZA POTICANJE PLURALIZMA MEDIJA
Ugovor o dodjeli sredstava Fonda za poticanje pluralizma i raznovrsnosti elektroničkih medija potpisan 2. svibnja 2025. godine između Agencije za elektroničke medije i Radio postaje Novska. Za proizvodnju programa/sadržaja dodijeljena su sredstva za 2025. godinu u ukupnom iznosu od 10.000,00 eura. Ugovorom je definirano korištenje dodijeljenih sredstava u skladu s odredbama Pravilnika o Fondu za poticanje pluralizma i raznovrsnosti medija, kao i način na koji će se sredstva koristiti (sukladno dostavljenom proračunu).  Emisije za koje su odobrena sredstva u 2025. godini su:
	Emisija
	Dodijeljena sredstva

(EUR)
	Broj emitiranja
	Prosječno trajanje emisije (u minutama)

	Središnje vijesti
	4.100,00
	252
	15

	Bogatstvo različitosti
	1.700,00
	20
	20

	Ne može nitko protiv nas
	1.500,00
	19
	20

	Ljepota i zdravlje
	2.700,00
	41
	20


5. Novljanski vjesnik
Tijekom 2025. godine Radio postaja Novska izdaje mjesečnik - Novljanski vjesnik te je tijekom iste godine izdano 10 brojeva (od siječnja do lipnja, te od rujna do prosinca uključujući i navedene mjesece). Novljanski vjesnik se izdaje u 1500 primjeraka svaki broj. Glavni urednik je Željko Dolgoš. Za grafičko uređenje zadužena je Radio postaja Novska, a za tisak Tiskara Roka.

6. Portal
Novosti s područja Grada Novske, susjednih općina te Sisačko-moslavačke županije objavljuju se i na portalu Radio postaje Novska – www.radionovska.hr.  Posjetitelji portala se mogu informirati i o uvjetima oglašavanja u sva tri medija: radiju, Novljanskom vjesniku i na Internet stranici.
Portal pruža mogućnost live-streaminga putem kojeg slušatelji mogu pratiti naš radijski program i u situacijama i mjestima gdje program putem radijskog prijemnika nije dostupan.

Radio postaja Novska objavljuje aktualnosti na društvenim mrežama Facebook i Instagram.

Broj slušatelja Radio postaje Novska je 11.500 osoba, Facebook okuplja oko 9.100 pratitelja, a Instagram društvena mreža oko 2.181 pratitelja.
7. OSTALO
Sudski spor s Monikom Šporčić Harak je u tijeku i kroz 2025. godinu. U srpnju je sud donio presudu u korist Monike Šporčić Harak u kojem nalaže njeno vraćanje na posao.  U dogovoru s imenovanom, spor će biti okončan izvansudskom nagodbom tijekom 2026. godine.
U 2025. godini uložilo se u kupnju i instalaciju novog softvera za proizvodnju i emitiranje radijskog programa, drugog softvera za obradu pjesama, serverskog računala te pogonskog računala za softver za proizvodnju i emitranje radijskog programa, UPS-ove te ostali sitni inventor koji je bio potreban kako bi sustav bio funkcionalan.

8. Financijsko izvješće Radio postaje Novska

Ukupni prihodi trgovačkog društva RADIO POSTAJA NOVSKA D.O.O. u 2025. godini (iskazani po fakturnoj vrijednosti) iznose 129.478,75 € te su u odnosu na 2024. godinu zabilježili promjenu od 7,04 %, odnosno zabilježena promjena jednaka je apsolutnom iznosu od 8.518,02 €. 

Ukupni rashodi Društva RADIO POSTAJA NOVSKA D.O.O. u 2025. godini iznose 131.399,00 €, dok su prethodne godine iznosili 115.097,63 €, što znači da je zabilježena promjena od 14,16 %, odnosno zabilježena je promjena u apsolutnom iznosu od 16.301,37 €.

Poslovni rezultat prije oporezivanja dobiven je oduzimanjem ukupnih rashoda od ukupnih prihoda. Tako je trgovačko društvo RADIO POSTAJA NOVSKA D.O.O. u 2025. godini ostvarilo rezultat u iznosu -1.920,25 €,  odnosno gubitak u iznosu 1.920,25 €.

Prethodne godine poslovni rezultat iznosio je 5.863,10 €. Usporedivši izvještajnu godinu s prethodnom financijskom godinom, razlika u rezultatu iznosi -7.783,35 €, gledano u postocima to je -132,75 %.

U prilogu financijskog izvješća nalaze se bilješke uz temeljna financijska izvješća po godišnjem obračunu za 2025. godinu.
U Novskoj, 18. lipnja 2026. godine                                                                      

Ovlaštena osoba Društva

                                                                                                          _____________________________

                                                                                                                                                   Maja Fabek

                                                                                                                                                   direktorica

